**OBRAZLOŽENJE UZ ODLUKU O PRODAJI NEKRETNINE U ČREČANU**

Općina Nedelišće vlasnik je nekretnine u Črečanu upisane u zk. ul. br. 1564, zk. čestica broj 62/5, površine 243 m2, identična k.č. br. 62/5 k.o. Črečan, prema opisu katastra livada u mjestu.

Predmetno zemljište je unutar granica građevinskog područja predviđenog za pretežno stambenu namjenu (oznaka M1)

Vlasnik susjedne čestice, Marinko Ladić dostavio je Općini Nedelišće zahtjev za kupnju opisane nekretnine, te je Općina Nedelišće istu dala procijeniti kod ovlaštenog građevinskog vještaka.

Građevinski vještak u svom nalazu utvrđuje da se radi o drugoj kategoriji zemljišta koja obuhvaća katastarske čestice na građevinskom zemljištu za koje su doneseni svi prostorni planovi, ali se zbog pravnih ili stvarnih razloga ne može ishoditi građevinska dozvola prema posebnom zakonu kojim se uređuje pitanje gradnje, te isto procjenjuje na vrijednost od 1.400,00 €.

U konačnu cijenu nekretnine dodani su troškovi procjembenog elaborata u iznosu od 250,00 €, pa je utvrđena početna nekretnine u iznosu od 1.650,00 €.

Obzirom da Općina Nedelišće nema potrebu koristit predmetnu nekretninu, predlaže se Općinskom vijeću donošenje Odluke kako je predloženo.

NAČELNIK OPĆINE NEDELIŠĆE

Nikola Novak