**PRIJEDLOG!**

OPĆINSKO VIJEĆE

KLASA:

URBROJ:

Nedelišće, 10.2023.

Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19, 98/19), Članka 59. stavak 2. Zakona o izmjenama i dopunama Zakona o prostornom uređenju („Narodne novine“ broj 67/23) i članka \_\_\_\_ Statuta Općine Nedelišće („Službeni glasnik Međimurske županije“, broj \_\_\_), Općinsko vijeće Općine Nedelišće na \_\_\_\_ sjednici održanoj \_\_\_ 2023. donijelo je

O D L U K U

o izradi Urbanističkog plana uređenja

područja „Podvrtnice Trnavske ulice u Nedelišću“

Članak

Ovom Odlukom o izradi Urbanističkog plana uređenja područja „Podvrtnice Trnavske ulice u Nedelišću“ (u daljnjem tekstu: Odluka) započinje postupak izrade predmetnog Urbanističkog plana uređenja (u daljnjem tekstu: UPU).

Sukladno članku 86. stavku 3. Zakona i propisa iz područja zaštite okoliša, prirode i ekološke mreže prije izrade prostornih planova proveden je postupak ispitivanja potrebe provedbe ocjene, odnosno strateške procjene utjecaja na okoliš za predmetni UPU.

1. PRAVNA OSNOVA

Članak

Pravnu osnovu za izradu i donošenje UPU čini:

* Zakon o prostornom uređenju („Narodne novine“ broj 153/13, 65/17, 114/18, 39/19, 98/19)
* Članak 59. stavka 2. Zakona o izmjenama i dopunama Zakona o prostornom uređenju („Narodne novine“ broj 67/23)
* Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“ broj 106/98, 39/04, 45/04, 163/04, 9/11)
* Prostorni plan uređenja Općine Nedelišće („Službeni glasnik Međimurske županije“ br. 6/04, 9/08, 4/11, 2/13, 7/14, 13/15, 3/20) kojim je utvrđena obveza izrade urbanističkog plana uređenja za predmetno neizgrađeno i neuređeno građevinsko područje naselja.

1. RAZLOZI DONOŠENJA UPU

Članak

UPU se izrađuje radi urbane preobrazbe neizgrađenih dijelova podvrtnica izgrađene građevne strukture u Trnavskoj ulici u Nedelišću, a koje se nalaze sjeverno od stražnjih međa izgrađenih građevnih čestica u Ulici Vladimira Nazora i jugoistočno od stražnjih međa izgrađenih građevnih čestica u Ulici Đure Đakovića.

Izradom UPU predviđa se gradnja u formi višestambene gradnje ili stambenog niza, a radi boljeg iskorištavanja površina mješovite, pretežito stambene namjene unutar građevinskog područja naselja i postizanja veće stambene gustoće.

1. OBUHVAT UPU

Članak

UPU treba obuhvaćati sjeverne, neizgrađene dijelove k.č.br. 1457, 1458, 1459, 1460, 1461, 1462, 1463 i 1464, sve k.o. Nedelišće, na kojima je izgrađena građevna struktura orijentirana na Trnavsku ulicu.

Površina obuhvata UPU iznosi do 1 ha.

1. SAŽETA OCJENA STANJA U OBUHVATU UPU

Članak

Područje obuhvata UPU određeno je unutrašnjošću bloka između Trnavske ulice, Ulice Vladimira Nazora i Ulice Đure Đakovića, te se odnosi na neizgrađeni dio građevnih čestica orijentiranih na Trnavsku ulicu, odnosno na podvrtnice tih čestica.

Predmetne građevne čestice imaju prosječnu dužinu veću od 130,0 m, a za stambene i druge potrebe se koristi tek manji dio, najviše do 50,0 m mjereno od linije regulacije Trnavske ulice u dubinu čestica, dok je ostatak zemljišta neiskorišten.

Kako bi se bolje iskoristilo građevinsko područje unutar naselja, predviđa se unutar neizgrađenog dijela podvrtnica omogućiti gradnja građevne strukture stambene namjene veće gustoće, u obliku višestambene izgradnje ili stambenog niza, primjerene visine i udaljenosti od okolne građevne strukture unutar bloka.

Okolni dio naselja od područja obuhvata UPU izgrađen je pretežito niskom, individualnom stambenom izgradnjom, unutar koje se mogu obavljati i određene poslovne djelatnosti koje su kompatibilne stanovanju, a uz Ulicu V. Nazor, koja je ujedno i županijska cesta ŽC 2015 ima i građevina različitih tipova mješovitih namjena, ali i nadalje visinom etažnošću usklađeno s individualnom stambenom izgradnjom.

Mogućnost priključenja na cestovnu mrežu i komunalne sustave moguća je spojem na izvedene mreže u naselju, pri čemu se prvenstveno predviđa izvedba ulice po neizgrađenoj k.č. 1460 k.o. Nedelišće, sa spojem na Trnavsku ulicu.

Područje obuhvata UPU ne nalazi se unutar površina zaštićene prirode niti unutar ekološke mreže.

Unutar područja obuhvata UPU nema utvrđenih kulturnih dobara ni nacionalne ni lokalne razine.

1. CILJEVI I PROGRAMSKA POLAZIŠTA

Članak

Cilj izrade UPU je planiranje trasa uličnih koridora, komunalno opremanje i definiranje parametara za formiranje građevnih čestica za stanovanje, uz koje se dodatno predviđa mogućnost smještaja sadržaja kompatibilnih poslovnih djelatnosti.

1. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM PROPISIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU UPU

Članak

Za potrebe izrade UPU će se koristiti javno dostupni podaci prema posebnim zahtjevima i podacima javnopravnih tijela i osoba.

Grafički dio UPU izradit će se na digitalnim katastarskim podlogama Državne geodetske uprave u HTRS96/TM sustavu, koje će pribaviti Nositelj izrade UPU.

Mišljenjem nadležnog javnopravnog tijela za pitanja zaštite okoliša i prirode –Upravnog odjela za prostorno uređenje, gradnju i zaštitu okoliša Međimurske županije, KLASA: 351-03/23-03/33, URBROJ: 2109-09-5/01-23-02, od 02.10.2023. god., utvrđeno je:

* da predmetni UPU ne podliježe provedbi postupka ocjene, odnosno strateške procjene utjecaja na okoliš
* da se predmetni UPU ne nalazi unutar područja ekološke mreže, iz kog razloga ne podliježe provedbi Prethodne ocjene prihvatljivosti za područje ekološke mreže.

1. NAČIN PRIBAVLJANJA STRUČNIH RJEŠENJA

Članak

Za potrebe izrade UPU, koristit će se podaci i stručne podloge koje su prema Zakonu obvezna dostaviti javnopravna tijela u postupcima izdavanja zahtjeva prema članku 90., 91. i 92. Zakona o prostornom uređenju.

Obzirom da su smjernicama iz Prostornog plana uređenja Općine uvjeti gradnje značajno usmjereni, ocjenjuje se da posebne stručne podloge za izradu UPU nisu potrebne.

Ukoliko se u postupku izrade nacrta prijedloga UPU pokaže potreba za posebnim tehničkim rješenjima izvan ovlasti koje Zakon o prostornom uređenju daje izrađivaču UPU, navedena rješenja će se pribaviti u postupku izrade UPU, u vidu posebne stručne podloge.

1. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU UPU, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

Javnopravna tijela i osobe kojima se upućuju pozivi za izdavanje zahtjeve za izradu UPU, prema Zakonu:

1. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Čakovec, Zrinsko – Frankopanska 9, Čakovec
2. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Čakovec, Odjel inspekcije, Zrinsko – Frankopanska 9, Čakovec
3. Ministarstvo kulture i medija, Uprava za zaštitu kulturne baštine, Konzervatorski odjel u Varaždinu, Ivana Gundulića 2, Varaždin
4. HAKOM - Hrvatska regulatorna agencija za mrežne djelatnosti, Ulica R. F. Mihanovića 9, Zagreb
5. Međimurska županija, Upravni odjel za prostorno uređenje, gradnju i zaštitu okoliša, Ruđera Boškovića 2, Čakovec
6. Međimurska županija, Zavod za prostorno uređenje Međimurske županije, Ruđera Boškovića 2, Čakovec
7. Međimurska županija, Županijska uprava za ceste Međimurske županije, Mihovljanska 70, Čakovec
8. Međimurska priroda, Javna ustanova za zaštitu prirode, Trg međimurske prirode 1, Križovec
9. Hrvatske vode, VGO za Muru i gornju Dravu, Međimurska 26b, Varaždin
10. Međimurje plin d.o.o., Obrtnička 4, Čakovec
11. Međimurske vode d.o.o Čakovec, Matice hrvatske 10, Čakovec
12. HEP – Operator distribucijskog sustava d.o.o., Elektra Čakovec, Žrtava fašizma 2, Čakovec
13. Općinsko vijeće
14. MO Nedelišće

U slučaju promjene namjene ili nadležnosti o pojedinim pitanjima u svezi sadržaja izrade UPU pozivi za izdavanje zahtjeva uputit će se odgovarajućem drugom javnopravnom tijelu.

Članak

Rok za dostavu zahtjeva za izradu UPU od strane javnopravnih tijela i osoba nositelju izrade Urbanističkog plana uređenja je 30 dana od dana primitka poziva za njihovo izdavanje.

Način postupanja javnopravnih tijela i osoba iz čl. 9. ove Odluke u postupku izdavanja zahtjeva za izradu prostornog plana propisan je člancima 90. i 91. Zakona o prostornom uređenju („Narodne novine“ broj 153/13, 65/17, 114/18, 39/19, 98/19).

Način postupanja javnopravnih tijela u postupku izdavanja suglasnosti, mišljenja i odobrenja prema posebnim zakonima i drugim propisima, utvrđen je u članku 101. Zakona o prostornom uređenju.

Članak

Građani se o izradi UPU obavještavaju preko mrežnih stranica Općine i nadležnoga Ministarstva prostornog uređenja, graditeljstva i državne imovine - objavom ove Odluke.

1. PLANIRANI ROK ZA IZRADU UPU

Članak

Izrada UPU se dijeli više faza i to:

|  |  |
| --- | --- |
| I. faza | Prikupljanje zahtjeva od javnopravnih tijela i provedba prethodnih postupaka prema posebnim propisima |
| II. faza | Izrada Nacrta prijedloga UPU |
| III. faza | Utvrđivanje prijedloga UPU plana za javnu raspravu, izrada elaborata prijedloga UPU za javnu raspravu i objava javne rasprave |
| IV. faza | Javna rasprava, izrada i objava izvješća o javnoj raspravi |
| V. faza | Izrada Nacrta konačnog prijedloga UPU |
| VI. faza | Utvrđivanje Konačnog prijedloga UPU od strane Općinskog načelnika |
| VII. faza | Usvajanje Odluke o donošenju UPU na Općinskom vijeću i objava Odluke u službenom glasilu |
| VIII. faza | Izrada, ovjera i dostava izvornika UPU, sukladno Zakonu |

Članak

Planirani rok završetka izrade UPU, je godina dana od stupanja na snagu ove Odluke.

Rok se može produžiti u slučaju potrebe ponavljanja javne rasprave ili iz nekog drugog opravdanog razloga.

1. IZVORI FINANCIRANJA IZRADE UPU

Članak

Izvor financiranja izrade UPU je proračun Općine Nedelišće.

1. PRIJELAZNE I ZAVRŠNE ODREDBE

Članak

Ova Odluka stupa na snagu osmog dana od objave u „Službenom glasniku Međimurske županije“.

Članak

Sukladno članku 86. Zakona, ova Odluka se dostavlja odgovarajućem javnopravnom tijelu nadležnom za Informacijski sustav prostornog uređenja.

Sukladno članku 90. Zakona, ova Odluka dostavlja se javnopravnim tijelima i osobama navedenim u članku 8. zajedno s pozivom za izdavanje zahtjeva za izradu Izmjena i dopuna Prostornog plana.

# OPĆINSKO VIJEĆE OPĆINE NEDELIŠĆE

PREDSJEDNIK OPĆINSKOG VIJEĆA

Hrvoje Kolman