Sukladno odredbama članka 76. – 88. Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna i financijskog plana (NN 85/23) daje se polugodišnji izvještaj o izvršenju proračuna Općine Nedelišće za razdoblje 01.01.-30.06.2023. godine. Navedenim se pravilnikom propisuje izgled, sadržaj, obveznici primjene i rokovi podnošenja, donošenja i objave izvještaja. Polugodišnji izvještaj o izvršenju proračuna jedinica lokalne samouprave sadrži opći dio, posebni dio, obrazloženje i posebne izvještaje. U izvještaju su sadržani podaci Općine i proračunskog korisnika DV Zvončić.

1. **Opći dio proračuna** koji sadrži:

* Sažetak Računa prihoda i rashoda
* Račun prihoda i rashoda
* Račun financiranja

U kolonama podataka općeg djela navode se podaci izvornog plana (osnovni proračun ili izmjene i dopune proračuna ukoliko su donesene tijekom izvještajnog razdoblja), odnosno podaci izvornog plana i tekućeg plana (ukoliko su nakon donošenja proračuna ili izmjena i dopuna proračuna bile izvršene preraspodjele proračunskih sredstava). Općinsko vijeće Općine donijelo je tijekom izvještajnog razdoblja Izmjene i dopune proračuna Općine za 2023. godinu (svibanj 2023.), bez naknadno izvršenih preraspodjela, te se u koloni 3 sažetka Računa prihoda i rashoda i Računa financiranja prikazuju podaci utvrđeni navedenim Izmjenama i dopunama. Kolona 2 i kolona 4 sadrže podatke izvršenja polugodišnjeg izvještajnog razdoblja (za prošlu i ovu godinu), a u kolonama 5 i 6 su indeksi. Radi mogućnosti usporedbe, prošlogodišnji podaci također se navode u eurima.

**Sažetak računa prihoda i rashoda i Račun financiranja**

Iz sažetka općeg dijela vidljivo je da su u izvještajnom razdoblju ostvareni prihodi u iznosu od 3.091.549,16 € što je više za 38,72 % u odnosu na prošlu godinu i 38,34 % ovogodišnjeg plana. Prihodi poslovanja ostvareni su u iznosu od 3.057.369,73 € (38,64% više od prošle godine, a 38,32 % ovogodišnjeg plana), a prihodi od prodaje nefinancijske imovine ostvareni su u iznosu od 34.179,43 € (46,69 % više od prošlogodišnjeg, a 40,21 % ovogodišnjeg plana).

Ukupni rashodi izvršeni su u iznosu od 2.466.021,34 € što je za 37,43 % više u odnosu na prošlu godinu, a 29,69 % ovogodišnjeg plana, od toga rashodi poslovanju su 1.973.706,45 € (22,61 % više u odnosu na prošlu godinu), a rashodi za nabavu nefinancijske imovine 492.314,89 € (166,70 % više u odnosu na prošlu godinu, a 13,10 % ovogodišnjeg plana). Tijekom izvještajnog razdoblja ostvaren je realizirani višak prihoda u iznosu od 625.527,82 €.

Primici od zaduživanja tijekom izvještajnog razdoblja nisu realizirani, a izdaci za otplatu kredita su realizirani u iznosu od 102.427,68 € (otplata glavnice postojećeg dugoročnog kredita uzetog kod PBZ banke).

Sučeljavanjem ukupno ostvarenih prihoda i primitaka u iznosu od 3.091.549,16 € i ukupno ostvarenih rashoda i izdataka u iznosu od 2.466.021,34 € ostvaren je višak izvještajnog razdoblja u iznosu od 625.527,82 €. Uz preneseni manjak iz prethodnog razdoblja od 53.813,45 €, rezultat poslovanja na dan 30.06.2023. godine iznosi 469.286,69 €.

**Račun prihoda i rashoda**

* Prema ekonomskoj klasifikaciji (računi računskog plana)
* Prema izvorima financiranja
* Prema funkcijskoj klasifikaciji

Račun prihoda i rashoda prema ekonomskoj klasifikaciji

Prihodi i rashodi prikazuju se u ovom izvještaju kroz račune računskog plana kako je propisano – podaci izvršenja do razine odjeljka (4. razina), a podaci plana do razine skupine (2. razina) – kako ih je i usvojilo Općinsko vijeće.

**PRIHODI I PRIMICI**

Rekapitulacija prihoda po skupinama računa:

|  |  |  |  |  |  |
| --- | --- | --- | --- | --- | --- |
| **Skupina  konta** | **Naziv konta prihoda** | **Ostvareno  30.06.2022.** | **Plan 2023.** | **Ostvareno  30.06.2023.** | **Indeks % 5/4** |
| 1. | 2. | 3. | 4. | 5. | 6. |
| 61 | Prihodi od poreza | 1.493.295,31 | 4.397.400,00 | 1.970.090,33 | 44,80 |
| 63 | Pomoći iz inozemstva i od subjekata unutar općeg proračuna | 414.618,69 | 2.679.700,00 | 784.511,08 | 29,28 |
| 64 | Prihodi od imovine | 77.566,64 | 223.300,00 | 53.401,43 | 23,91 |
| 65 | Prihodi od upravnih i administrativnih pristojbi, pristojbi po posebnim propisima i naknada | 202.448,78 | 641.800,00 | 224.311,52 | 34,95 |
| 66 | Prihodi od prodaje proizvoda i robe te pruženih usluga i prihodi od donacija | 9.436,60 | 21.300,00 | 11.719,45 | 55,02 |
| 68 | Kazne, upravne mjere i ostali prihodi | 7.969,61 | 15.000,00 | 13.335,92 | 88,91 |
| 71 | Prihodi od prodaje nefinancijske imovine | 21.100,44 | 50.000,00 | 5.195,85 | 10,39 |
| 72 | Prihodi od prodaje proizvedene dugotrajne imovine | 2.199,72 | 35.000,00 | 28.983,58 | 82,81 |
| **UKUPNO PRIHODI I PRIMICI** | | **2.228.635,79** | **8.063.500,00** | **3.091.549,16** |  |
| Višak/manjak prihoda iz prethodne godine | | - 340.875,64 | - 51.500,00 | - 53.813,45 |  |
| **SVEUKUPNI PRIHODI I PRIMICI** | | **1.887.760,15** | **8.012.000,00** | **3.037.735,71** |  |

Iz izvršenja prihoda Proračuna Općine Nedelišće sa 30.06.2023. i u usporedbi sa planom 2023. godine i sa izvršenjem prethodne 2022. godine za isti period donosimo sljedeće zaključke:

* prihodi od poreza (**grupa 61**) ostvareni su u iznosu od 1.970.090,33 €, što je 44,80% planiranog, a u odnosu na 2022.g. su veći za 31,93%.

Neto iznos povrata prihoda od poreza na dohodak po godišnjim prijavama građana (razlika za uplatu i obveza za povrat) ove godine (za prošlu godinu) iznosi -438.765,82 €, a počet će se vraćati od 01.08.2023. na način da će se iznos od 25% raspoloživih prihoda poreza na dohodak umjesto jedinici lokalne samouprave direktno vraćati u državni proračun.

Prihodi evidentirani u okviru podskupine 613 su prihodi od poreza na korištenje javnih površina (6131) i poreza na promet nekretnina (6134).

U okviru podskupine 614 evidentirani su prihodi od poreza na promet (6142) koji se odnose na naplatu prihoda za prošle godine jer je Odlukom o porezima Općine Nedelišće porez na potrošnju ukinut kao mjera pomoći ugostiteljima i porez na tvrtku (6145) naplata poreza iz ranijih godina (porez na tvrtku je 2017.godine ukinut).

* Pomoći **grupe 63** ostvarene su u iznosu od 784.511,08 €, što je više nego u istom razdoblju prošle godine:

|  |  |  |  |
| --- | --- | --- | --- |
| **632** | **Pomoći od međunarodnih organizacija te institucija i tijela EU** |  | **21.240,00** |
|  | - kapitalne pomoći od međunarodnih organizacija | 21.240,00 |  |
| **633** | **Tekuće pomoći proračunu iz drugih proračuna** |  | **355.992,15** |
|  | - fiskalno izravnanje | 315.663,00 |  |
|  | - ministarstvo rada i mirovinskog sustava: |  |  |
|  | Program Zaželi (ostatak iz 2021.g.)-15% | 9.062,95 |  |
|  | Program Igrajmo se! - 15% | 13.851,50 |  |
|  | - ministarstvo zdravstvo RH - program Zdrovje prije sega | 1.487,97 |  |
|  | - kapitalne pomoći iz županijskih proračuna (obnova fasade DVD Macinec) | 6.636,14 |  |
|  | - kapitalne pomoći iz općinskih proračuna (Općina Strahoninec) | 9.290,59 |  |
| **634** | **Pomoći od izvanproračunskih korisnika** |  | **267.352,19** |
|  | - Hrvatski zavod za zapošljavanje-javni radovi | 40.396,38 |  |
|  | - SRRH Kali Sara | 132.722,81 |  |
|  | - Savjet za nacionalne manjine RH | 94.233,00 |  |
| **638** | **Pomoći iz državnog proračuna temeljem prijenosa EU sredstava** |  | **138.280,34** |
|  | Program Zaželi (ostatak iz 2021.g.)-85% | 51.356,68 |  |
|  | Program Igrajmo se! - 85% | 78.491,81 |  |
|  | Program Zdrovje prije sega - 85% | 8.431,85 |  |

Iznos na kontu 6361 se odnosi na DV Zvončić (1.646,40 €).

* Prihodi evidentirani u okviru **grupe 64** su prihodi koje Općina ostvaruje temeljem imovine kojom raspolaže (razne naknade za korištenje te prihodi od zakupa imovine i poljoprivrednog zemljišta).

Prihodi od dividende (6416) se odnose na dividendu iz 2022.g. od Bioinstituta d.o.o. (726,03 €).

Prihodi od zakupa i iznajmljivanja imovine (6422) iznose 33.517,38 €, što je za 38,25 % manje nego u istom razdoblju prošle godine:

|  |  |  |  |
| --- | --- | --- | --- |
|  | **01-06/2022** | **01-06/2023** | **%** |
| prihode od zakupa poljoprivrednog zemljišta | 12.077,35 | 7.425,10 | 61,48 |
| prihode od zakupa poslovnih prostora | 35.746,40 | 20.017,86 | 56,00 |
| iznajmljivanja dvorana po mjesnim odborima | 1.021,97 | 1.820,71 | 178,16 |
| klesarske usluge na groblju | 836,15 | 1.068,35 | 127,77 |
| ostali prihodi (otkup grobnog mjesta) | 4.598,85 | 3.185,36 | 69,26 |
| **Ukupno** | **54.280,73** | **33.517,38** |  |

* Prihodi od upravnih i administrativnih pristojbi, pristojbi po posebnim propisima i naknada (**grupa 65**) iznose 224.311,52 € i najvećim dijelom se odnose na prihod od komunalnih naknada fizičkih i pravnih osoba, zatim na prihode od komunalnog doprinosa. Također značajan udio u prihodima ove skupine ima i prihod proračunskog korisnika DV Zvončić u iznosu od 60.598,41 €.
* Prihodi od prodaje proizvoda i robe te pruženih usluga i prihodi od donacija (**grupa 66**) iznose 11.719,45 €. Prihod Općine ostvaren je od naknade Hrvatskih voda za obavljenu uslugu prikupljanja sredstava slivne vodne naknade (zajedno sa sredstvima komunalne naknade) u iznosu od 10.034,39 €, a razlika se odnosi na proračunskog korisnika.
* Prihod **grupe 68** se odnosi se na naplatu kazni, najveći dio odnosi se na naplatu zadužnice Velkom plusa d.o.o. u iznosu od 13.256,29 €, zbog nepridržavanja rokova i neizvršavanja poslova u ugovoreno vrijeme.
* Prihodi od prodaje nefinancijske imovine (**grupa 7**) iznose 34.179,43 €, a odnosi se na prihode ostvarene prodajom zemljišta te naslijeđene kuće u Macincu (Čekolj).
* Primici od zaduživanja (**grupa 8**) – u izvještajnom razdoblju nije bilo realizacije.

**RASHODI I IZDACI**

Rekapitulacija rashoda po skupinama računa:

|  |  |  |  |  |  |
| --- | --- | --- | --- | --- | --- |
| **Skupina konta** | **Naziv konta rashoda** | **Ostvareno 30.06.2022.** | **Plan 2023.** | **Ostvareno 30.06.2023.** | **Indeks % 5/4** |
|
| 1. | 2. | 3. | 4. | 5. | 6. |
| 31 | Rashodi za zaposlene | 276.224,93 | 799.285,00 | 339.243,50 | 42,44 |
| 32 | Materijalni rashodi | 438.948,87 | 1.628.670,00 | 662.203,47 | 40,66 |
| 34 | Financijski rashodi | 16.641,16 | 59.100,00 | 19.130,69 | 32,37 |
| 35 | Subvencije | 98.509,37 | 460.200,00 | 210.462,69 | 45,73 |
| 36 | Pomoći dane u iznozemstvo i unutar općeg proračuna | 60.973,55 | 266.600,00 | 110.339,82 | 41,39 |
| 37 | Naknade građanima i kućanstvima na temelju osiguranja i druge naknade | 90.033,71 | 351.580,00 | 110.272,27 | 31,36 |
| 38 | Ostali rashodi | 628.455,14 | 984.400,00 | 522.054,01 | 53,03 |
| 41 | Rashodi za nabavu neproizvedene dugotrajne imovine | 0,00 | 21.700,00 | 21.506,00 | 99,11 |
| 42 | Rashodi za nabavu proizvedene dugotrajne imovine | 184.591,96 | 3.593.465,00 | 334.049,02 | 9,30 |
| 45 | Rashodi za dodatna ulaganja na nefinancijskoj imovini | 0,00 | 142.000,00 | 136.759,87 | 96,31 |
| 5 | Izdaci za otplatu glavnice kredita | 102.578,85 | 205.000,00 | 102.427,68 | 49,96 |
| **UKUPNO RASHODI I IZDACI** | | **1.896.957,54** | **8.512.000,00** | **2.568.449,02** | 30,17 |

Ukupni rashodi i izdaci izvještajnog razdoblja realizirani su u iznosu od 2.568.449,02 € što u odnosu na plan proračuna čini 30,17% planiranog. U gornjoj tabeli rashodi i izdaci su prikazani zbirno za Općinu i proračunskog korisnika DV Zvončić, a njihova detaljna razrada po programima i aktivnostima vidljiva je u posebnom dijelu proračuna.

Svi rashodi i izdaci izvještajnog razdoblja detaljno su vidljivi u posebnom dijelu proračuna i to u **izvještaju po programskoj klasifikaciji,** gdje se oni prikazuju unutar razdjela i glava po programima i aktivnostima i za koje se u nastavku daje tekstualno obrazloženje izvršenja.

U posebnom dijelu se, za razliku od općeg dijela proračuna, ne prikazuju usporedni podaci izvještajnog razdoblja prethodne godine.

**Račun financiranja**

Račun financiranja prema ekonomskoj klasifikaciji

U računu financiranja navode se primici od zaduživanja (krediti i zajmovi), te otplata glavnice istih. U izvještajnom razdoblju Općina nije realizirala planirane primitke. Isti će se po odobrenju, realizirati u narednom razdoblju.

Za otplatu glavnice postojećih kredita utrošeno je 102.427,68 €.

**Prikaz ostvarenog manjka odnosno viška u izvještajnom razdoblju**

Iz protekle proračunske godine (2022.) Općina i DV Zvončić prenijeli su ukupan rezultat poslovanja u iznosu manjka od 53.813,45 €.

Tijekom prvog polugodišta 2022. godine Općina i DV Zvončić ostvarili su negativan rezultat poslovanja u iznosu od 9.197,39 €, što uz navedeni preneseni manjak iz prethodne proračunske godine čini ukupni rezultat konsolidiranog proračuna za prvo polugodište 2023. godine od **469.286,69 €** (isti se sastoji od rezultata Općine od 444.766,52 €, te proračunskog korisnika od 24.520,17 €).

**POSEBNI IZVJEŠTAJI UZ POLUGODIŠNJI IZVJEŠTAJ O IZVRŠENJU PRORAČUNA**

IZVJEŠTAJ O KORIŠTENJU PRORAČUNSKE ZALIHE

Tijekom izvještajnog razdoblja sredstva proračunske zalihe nisu realizirana.

IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Tijekom izvještajnog razdoblja Općina nije ostvarila primitke od zaduživanja. Planirani primici realizirat će se, po dobivanju suglasnosti Vlade RH za zaduživanje, u narednom razdoblju, u svrhu sufinanciranja rashoda za Dječji vrtići u Dunjkovcu koji su planirani proračunom Općine za 2023. godinu. Proračunski korisnik nema dugoročne kredite.

Izdaci u računu financiranja odnose se na povrat glavnice dugoročnog kredita Općine Nedelišće koji je realiziran kod Privredne banke Zagreb d.d. u iznosu od 1.990.842,13 € (15.000.000,00 kn), temeljem Odluke o zaduženju Općinskog vijeća Općine Nedelišće od 28.04.2016. godine.

Stanje kreditnih obveza Općine na dan 30.06.2023. godine:

|  |  |  |
| --- | --- | --- |
|  | EUR | KN |
| Ukupan iznos kredita(zajma)/jamstva | 1.990.842,13 | 15.000.000,00 |
| Početak otplate kredita | 30.04.2017. | 30.04.2017. |
| Rok otplate zadnje rate | 31.12.2026. | 31.12.2026. |
| Iskorišteni iznos | 1.990.842,13 | 15.000.000,00 |
| Iznos glavnice | 1.990.842,13 | 15.000.000,00 |
| Iznos kamata | 302.621,48 | 2.280.101,54 |
| Kamatna stopa - ugovorena | 2,75 | 2,75 |
| Otplaćeno glavnice | 1.267.684,38 | 8.008.714,18 |
| Otplaćeno kamata | 249.747,18 | 1.710.190,81 |
| Ostalo za otplatu (glavnice) | 723.157,74 | 6.991.285,82 |

IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

Tijekom izvještajnog razdoblja Općina Nedelišće nije dala jamstva ni vršila plaćanja po protestiranim jamstvima.

1. **POSEBNI DIO PRORAČUNA sadrži:**

* Izvještaj po organizacijskoj klasifikaciji
* Izvještaj prema programskoj klasifikaciji

IZVJEŠTAJ PREMA PROGRAMSKOJ KLASIFIKACIJI

Sukladno zakonskoj regulativi, u općem dijelu proračuna prihodi i rashodi se, u okviru Računa prihoda i rashoda, prikazuju po računima računskog plana (ekonomska klasifikacija) zbirno, za sve glave, razdjele i korisnike. Rashodi se detaljnije navode i obrazlažu u posebnom dijelu.

Prihodi i rashodi prikazuju se i prema izvorima financiranja, dok se samo rashodi prikazuju i prema funkcijskoj klasifikaciji.

U Računu financiranja navedeni su, prema ekonomskoj klasifikaciji, primici od zaduživanja i izdaci (otplata glavnice dugoročnog kredita općine). Isti se prikazuje i prema izvorima financiranja.

Posebni dio proračuna sadrži pregled svih rashoda i izdataka izvještajnog razdoblja po organizacijskoj klasifikaciji (po razdjelima i glavama) i po programskoj klasifikaciji (po programima i aktivnostima planiranim u okviru razdjela i glava).

U nastavku slijedi obrazloženje rashoda i izdataka.

**RAZDJEL 001 PREDSTAVNIČKA I IZVRŠNA TIJELA, MJESNA UPRAVA I SAMOUPRAVA**

**00101 OPĆINSKO VIJEĆE**

U okviru ove glave proračuna evidentiraju se rashodi za isplatu naknada vijećnicima Općinskog vijeća Općine Nedelišće i članovima radnih tijela Općinskog vijeća te troškovi reprezentacije. Troškovi Dana Općine Nedelišće (30 dana za 30 godina Općine) iznose 40.424,58 €, dok troškovi za izbore nacionalnih manjina iznose 4.363,30 €.

**00102 OPĆINSKI NAČELNIK I ZAMJENIK**

Evidentiraju se troškovi za isplatu naknade Načelniku i zamjeniku načelnika, troškovi reprezentacije(337,20 €) te trošak službenog putovanja u Zg (184,31 €).

**00103 OPĆINSKA UPRAVA**

Rashodi Općinske uprave realizirani su u skladu s planom i čine 33,53 % plana, a odnose se na rashode za zaposlene, materijalne i financijske rashode.

Ostale usluge (konto 3239) iznose 36.954,31 €, a najviše se odnose na trošak biltena u iznosu 10.246,00 € (lektura, uređivanje, dizajn i tisak), registraciju službenih vozila u iznosu od 924,69 € te trošak naplate 1% prihoda od poreza na dohodak u iznosu od 17.975,84 € u državni proračun.

Ostali nespomenuti rashodi poslovanja u iznosu od 881,45 € se odnose na troškove protokola (vijenci, lampaši), te troškovi FINE za uslugu slanja dokumenata e-mailom i obnovu certifikata.

Ostali nespomenuti financijski rashodi u iznosu od 1.084,41 € se odnose na plaćanje ostavinskih postupaka i javnobilježničke usluge za iste. Fondu za zaštitu okoliša je plaćeno 289,34 € prema rješenju o plaćanju poticajne naknade za smanjenje količine miješanog komunalnog otpada za 2021.g.

**00104 MJESNI ODBORI**

Ukupno izvršenje svih mjesnih odbora iznosi 730.176,12 € što je 17,39% plana, s obzirom da je većina investicija planirana u drugoj polovici 2023. godine. U prvoj polovici godine u MO Črečan napravljena je bista Josip Vrhovski, a ukupni iznos troška je 11.304,33 €. U MO G. Hrašćanu se nastavilo s obnavljanjem sportskog parka u iznosu od 35.125,35 € (odnosi se na uređenje unutarnjih prostorija (34.099,35 €) te na izradu i montažu žičane ograde (1.026,00 €)). U iznosu od 48.737,88 € dograđen je Dom kulture u G. Hrašćanu koji je i prijavljen na natječaj za energetsku obnovu. Kod MO Macinec je napravljen projekt energetske obnove Doma kulture u iznosu od 18.021,65 €. Također je nabavljeno novo dječje igralište (17.359,99 €), a kod Sportskog parka nabavljene su i montirane nadstrešnice s klupama (9.047,50 €), zaštitna ograda oko nogometnog igrališta (46.470,43 €), postavljeno je navodnjavanje u iznosu od 9.986,46 € te postavljeni tlakovci i rubnici u iznosu od 8.284,00 €. U MO Nedelišće napravljeno je još jedno odbojkaško igralište u Doliću u iznosu od 45.623,13 €, izgrađena je prometnica A. Mutvara sa pješačkom stazom u iznosu od 37.481,24 € te dio Trnavske ulice u iznosu od 9.861,10 € (ulica je produžena). Plaćeni su troškovi projektne dokumentacije centra za starije i nemoćne osobe (u suradnji s Međimurskom županijom) u iznosu od 36.965,26 €. U MO Pretetinec je napravljena pristupna cesta Domu kulture i parkiralište u iznosu od 33.397,98 €. U MO Parag kod Centra za djecu i obitelj nabavljeno je novo dječje igralište u iznosu od 27.642,34 € (sufinancirano od strane UNICEF-a).

**RAZDJEL 002 ODJEL ZA KOMUNALNE DJELATNOSTI I GOSPODARSTVO**

Za plan zelenog djelovanja isplaćeno je 4.150,00 €, a ostatak će biti isplaćen po dostavljenim izvještajima. Za novogodišnju rasvjetu potrošeno je 4.614,69 €, a za usluge deratizacije i dezinsekcija potrošeno je 9.465,23 €. Na program adaptacije i uklanjanja starih kuća utrošeno je 19.078,91 €, a na proširenje Trnavske ulice i V. Nazora u Nedelišću 14.301,02 € (najveći trošak se odnosi na rušenje kuće i zbrinjavanje otpada). Od ove godine plaćamo i Eko rentu gradu Čakovcu (9.806,36 €).

**RAZDJEL 003 DRUŠTVENE DJELATNOSTI**

U prvoj polovici godine na produženi boravak učenika u osnovnim školama je potrošeno 43.205,69 €, za ljetni kamp za nagrađene učenike osnovnih škola potrošeno je 8.555,00 € (28 učenika je bilo u Dramlju). Trošak projektne dokumentaciju za PŠ Dunjkovec je 12.500,00 €. Na predškolski odgoj ukupno je potrošeno 175.087,25 € dok je za stipendije je potrošeno 85.620,00 €.

Od kulturnih manifestacija održana je Međimurska popevka u iznosu od 11.320,00 €.

Kod zdravstvene zaštite proknjižena je mjera za zadržavanje liječnika u Domu zdravlja Nedelišće u iznosu od 2.389,01 €.

Od programa koji su u 100% iznosu sufinancirani od strane EU, u prvoj polovici godine, imamo program Igrajmo se! i na njega smo, do 30.06.2023., potrošili 115.474,62 €; program Zaželi u iznosu od 49.691,74 € i program Zdrovje prije sega u iznosu od 22.584,06 €.